
פורסם:	12.2.2022
בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), התשמ"א-1981 (להלן - "התקנון"), מתקינה מועצת המועצה המקומית אלפי מנשה חוק עזר זה:

1. 	בחוק עזר זה -
"ארגז ראווה" - ארגז או ארון או מיתקן אחר בעל נפח שאפשר להציג בו סחורה אשר מותקן וניצב בנפרד משטחו העיקרי של בית העסק ואשר עיקר תכליתו הינה לצורך הצגתה של הסחורה, פרסומו של בית עסק וקידום מכירותיו;
"בנין" - כל מבנה, בין קבוע ובין ארעי, הבנוי מכל חומר שהוא, לרבות:
(1)	כל חלק ממנו, המחובר לו חיבור של קבע;
(2)	קיר, סוללת עפר, גדר וכיוצא בזה, הגודרים או תוחמים או מיועדים לגדור או לתחום שטח קרקע או חלל;
"בעל נכס" - בעליו הרשום של נכס או מי שזכאי להירשם כבעלים בו;
"ועדה מקצועית לשילוט" - ועדה מייעצת לעניין שילוט שמינה ראש המועצה, לפי סעיף 18 לחוק עזר זה;
"חודש" - חודש או חלק ממנו;
"חוק המקרקעין" - חוק המקרקעין, התשכ"ט-1969 כפי תוקפו בישראל;
"חוק התכנון והבניה" - חוק התכנון והבניה התשכ"ה-1965 כפי תוקפו בישראל;
"יום" - יממה או כל חלק ממנה;
"לוח מודעות עירוני" - מיתקן או נכס שבבעלות המועצה או בחזקתה והמיועד לשימוש כלל הציבור, לצורך פרסום;
"מדד" - מדד המחירים הכללי לצרכן שמפרסמת הלשכה המרכזית לסטטיסטיקה;
"מודעה" - פרסום המוצג על לוח מודעות עירוני;
"מוסד תכנון" - כל רשות שיש לה סמכות בענין תכניות או היתרים;
"מתקן פרסום" - מיתקן או נכס המשמש לפרסום, ובכלל זאת ארגז ראווה;
"מתקן פרסום עירוני" - מיתקן פרסום, שבבעלות המועצה או בחזקתה והמשמש לפרסום, וזכות השימוש בו הוענקה, כולה או מקצתה, לאחר;
"המפרסם" - מי שעניינו מובא בשילוט, זולת אם הוכיח כי השילוט נעשה בלא ידיעתו.
"מקום ציבורי" - כל מקום המיועד ומשמש כולו או עיקרו לציבור או מקום הנשקף לציבור. בין שהוא בבעלות פרטית ובין שהוא בבעלות ציבורית, ולרבות אלו:
(1)	כל רחוב, לרבות מדרכה, שדרה, פסג', כניסה או מעבר של מרכז מסחרי או של בית משרדים, סמטה, משעול לרוכבים או לרוכבי אופניים, נתיב להולכי רגל;
(2)	כיכר, רחבה, חצר, מגרש ספורט, טיילת, גשר, גינה, מבוי מפולש וכל מקום פתוח שהציבור משתמש בו או נוהג לעבור בו או רשאי להיכנס אליו, בין שהוא בבעלות פרטית ובין שהוא בבעלות ציבורית;
(3)	כל מקום המצוי בבעלותו או בחזקתו של הפרט הנשקף אל רחוב, וכן כל מקום עינוג ציבורי, מסעדה, בית קפה, בית מלון או חניון;
"נכס" - לרבות בניין, מקרקעין, וכל דבר המחובר אליהם או הנטוע בהם, מיטלטלין, כלי רכב, נגררים, קרונות ניידים או נייחים או מבנים יבילים;
"המועצה" - מועצת אלפי מנשה;
"עסק" - לרבות חנות, כל-בו, מרכול, משרד, מפעל, בית המלאכה, מחסן וכל עסק וכל מקום אחר שמתקיימת בו פעילות מכל סוג שאינו מגורים;
"פרסום" - התקנה או הצגה של שילוט במקום ציבורי, על גבי מיתקן פרסום, לרבות על מיתקן פרסום עירוני או על לוח מודעות עירוני, לזמן כלשהו ולמטרה כלשהי, בין מסחרית ובין אחרת, כולל פרסום על גבי כלי רכב החונה במקום קבוע במשך יממה אחת לפחות הנגרר על-ידי כלי רכב אחר, או פרסום על גבי כלי רכב שתכליתו העיקרית הינה פרסום דרך קבע, אך למעט פרסום באמצעות מסמך המופץ או מחולק לציבור במקום ציבורי בתחום המועצה;
"פרסום חוצות" - פרסום תוכן מתחלף המתופעל על-ידי גוף שעיסוקו פרסום;
"ראש המועצה" -לרבות עובד המועצה שראש המועצה אצל לו מסמכויותיו לעניין חוק עזר זה לפי סעיף 33 לתקנון;
"רחוב" - דרכי מעבר המיועדות לשימוש הציבור, בין שהן בבעלות פרטית ובין שהן בבעלות ציבורית;
"רישיון" - רישיון שילוט הניתן בידי ראש המועצה בהתאם לסעיף 2;
"רכב" - רכב הנע בכוח מיכני או הנגרר על ידי רכב או על ידי בהמה, וכן מכונה או מיתקן הנעים או הנגררים כאמור, לרבות אופניים ותלת-אופן;
"שבוע" - שבוע או חלק ממנו;
"שטח שילוט" - שטחו של שילוט בצירוף המסגרת, למעט שטח המסגרת של המיתקן שעליו קבוע השילוט. שטחו של שילוט הנושא פרסום מכל צידיו - הסכום של השטח של כל צידיו;
"שילוט" -שלט או מודעה;
"שלט אלקטרוני" - שלט שהתוכן הפרסומי בו מתפרסם באמצעים אלקטרוניים, ממוחשבים אופטיים או חשמליים, לרבות בדרך הסרטה, הקרנה או בדרך של תמונות, תכנים או מצגים מתחלפים;
"שלט מואר" - שלט שהתוכן הפרסומי בו קבוע ומואר באמצעות תאורה המוזנת על ידי חשמל, בין אם תאורה בתוך השלט ובין אם תאורה המאירה את השלט.
"שלט" - הודעה שנועדה להיות מוצגת דרך קבע או לזמן ממושך, המכילה את שמו או כינויו של אדם או מקצועו או שמו או כינויו או מהותו או טיבו של עסק או של שירות או של כל פעילות אחרת או של מוצר או של תוצר או כל צירוף של אלה, וכן כל תוכן אחר המיועד לפרסום לציבור בין מסחרי ובין שאינו כזה, המראה או כוללת מילים, אותיות, מספרים, תמונות, ציורים, בין אם היא מחוברת או נתמכת לנכס או למיתקן או לכלי-רכב ובין שאיננה מחוברת או נתמכת אליו, בין שהיא יצוקה או חרוטה בקיר הנכס, בין שההודעה מוארת ובין שאיננה מוארת או שהיא מוארת לסרוגין או שהיא הודעה אלקטרונית, לרבות כל אבזרים ומיתקנים הנושאים את ההודעה, ולמעט מודעה;

סימן א: חובת רישוי, פטור מרישוי, שילוט אסור

2.	לא יציג אדם שלט במקום ציבורי לא ירשה ולא יגרום לאחר מטעמו להציג שלט במקום ציבורי, אלא לפי רישיון מאת ראש המועצה ובהתאם לתנאי הרישיון ולאחר ששילם אגרת שלטים כמפורט בתוספת הראשונה.

3. 	(א)	סוגי השלטים המנויים להלן אינם טעונים הוצאת רישיון שלט ולא מחויבים בתשלום אגרת שלט:
(1)	שלט שגודלו אינו עולה על 1 מ"ר, המוצג על דלת כניסה לבית מגורים או בית עסק, המציין את אלה בלבד: שם ומספר הטלפון של המתגורר בבית; שם ומספר טלפון של בעל העסק, תוארו, מקצועו או משלח ידו;	
לעניין זה - "בית מגורים" - בניין המיועד למגורים, והמשמש בפועל לתכלית זו;
(2)	דגל המשמש סמל של המדינה או של ארגון בעל אופי ציבורי או דתי שאינו פועל למטרת רווח, לרבות דגל המוצג באירוע ממלכתי, ובלבד שהצגת דגל כאמור תהיה כדין ולא תשמש לפרסומת מסחרית;
(3)	שלט המורה על כך שעסק, שירות או פעילות עברו ממקום אחד למקום אחר, ובלבד שמידות השילוט כאמור לא יעלו על 35 ס"מ X 60 ס"מ והשלט לא יוצג לתקופה העולה על 90 ימים ממועד ההעברה כאמור;
(4)	שלט שחובה להציג על-פי דין;
(5)	שלט של ממשלת ישראל, של הרשות המקומית או של בתי המשפט.
(ב)	על אף האמור בסעיף קטן (א), רשאי ראש המועצה להורות על מקום פרסומו של השלט בהתאם לאמות המידה שתקבע המועצה כמפורט בסעיף 19, ומפרסמו יפרסמו בהתאם להוראות ראש הממשלה.

4. 	
(ב) [endnoteRef:1]	לא יפרסם אדם שלט, לא יגרום לפרסומו ולא יינתן רישיון לשלט שנתקיים בו אחד מאלה: [1:  במקור לא פורסם ס"ק (א).] 

(1)	הוא עלול לפגוע בבטיחות, להטעות או להפריע לתנועת כלי רכב או הולכי רגל;
(2)	הוא עלול לגרום נזק או מטרד כלשהו, לרבות רעש, ריח וכיוצא בהם או פוגע באיכות הסביבה;
(3)	הוא חוסם דלת, חלון, יציאת חירום או פתח אחר או מפריע למעבר בו;
(4)	הוא הוצב ופורסם על גבי מתקנים או אביזרים שלפי טיבם, טבעם ותכליתם אינם ראויים ואינם מיועדים להצבת שלט, לרבות על מדרגות חירום, מדרגות נעות, מזגן אויר, צינור אויר, צינור ביוב, עמוד חשמל, מיתקן טלפון, מיתקן להפעלת רמזור, אנטנה, עמוד צופרים, תמרור, עץ או במקום שנועד לציוד או למתקנים לכיבוי שרפות;
(5)	הוא צבוע על בניין; ביקש אדם לפרסם שלט על דרך צביעתו על בניין, רשאי ראש המועצה להתיר לו לעשות כן לאחר היוועצות בוועדה המקצועית לשילוט;
(6)	בשל ממדיו או צורתו או צבעו, הוא עלול לפגוע בצורה האחידה של חזיתות הבתים או שמהווה הוא מטרד;
(7)	הוא עלול להסתיר או לפגוע בחלקי בניין בעל ייחוד ארכיטקטוני או הסטורי;
(ג)	אין בהוראת סעיף זה לגרוע מהוראות כל דין ובכלל זה חוק הבחירות (דרכי תעמולה), התשי"ט-1959, כפי תוקפו בישראל מעת לעת.

5.	(א)	ראש המועצה רשאי להכריז, בהתייעצות עם הוועדה המקצועית לשילוט, על אזור או חלק ממנו, או על רחוב או רחובות או חלק מהם, בעל אזור שילוט מיוחד שבו לא יוצג שלט או ששלט שיוצג בו יהיה בהתאם לתכנית שילוט שאישרה המועצה (להלן בסעיף זה "תכנית שילוט").
(ב)	איזור השילוט המיוחד ותכנית השילוט יפורסמו בציבור בדרכים שתקבע המועצה, וכן יהיו נתונים לעיון הציבור במשרדי המועצה בשעות העבודה המקובלות.
(ג)	בתכנית שילוט רשאי ראש המועצה לקבוע, בין השאר, תנאים בנוגע לצורת השלט, גודלו, תוכנו, צורתו, החומר ממנו הוא עשוי, אופן הצבתו וכל תנאי אחר הקשור בשלט ובפרסומו.
(ד)	באזור שילוט מיוחד לא יינתן רישיון שלט שלא בהתאם לתכנית השילוט, אלא מטעמים מיוחדים ולפי המלצת הוועדה המקצועית.

סימן ב: רשיון שלט
[bookmark: H3_בקשה_לרשיון]בקשה לרשיון
6. 	המבקש להציג שלט, יגיש בקשה בכתב לראש המועצה, הבקשה תכלול -
(1)	את שמו ומענו ומספר הזהות או מספר התאגיד של מגיש הבקשה;
(2)	תרשים של השלט המוצע;
(3)	תכנית המפרטת את הסוג, הצורה, התוכן, החומרים ומידות השלט שלגביו מוגשת הבקשה ומקום הצגתו;
(4)	תמונה חזיתית של מקום הצבתו המיועד של השלט;
(5)	את פרטי המתקין ופרטי יצרן השלט;
(6)	פירוט אופן חיבור השלט למקום הצבתו המיועד, לרבות המסגרת עליה יוצב השלט או המיתקן האמור לשאת אותו, בצירוף המפרט הטכני שלהם.
(7)	אם מבוקש רשיון לשלט אלקטרוני או לשלט מואר הכרוך באספקת חשמל - יש לצרף לבקשה אישור של חשמלאי מוסמך כי הוא אחראי לתקינות השלט האמור וכי השלט האלקטרוני או השלט המואר, לפי העניין, יכלול מפסק פחת;
(8)	אישור ממבטח מורשה בדבר ביטוח השלט והתקנתו נגד נזק כלשהו, לרבות נזק לצד ג', עוברי אורח או מי שנמצא בסביבת השלט;
(9)	מסמך המאשר את הסכמת בעל הנכס שבו יפורסם השלט; לעניין נכס שבבעלות משותפת של בני אדם או בבעלות תאגיד - תצורף לבקשה הסכמת כל הבעלים או הנציגות המוסמכת על-פי דין, לפי העניין;
(10)	כל אישור הנדרש על פי כל דין, לרבות היתר בניה, עבור שלט שאינו פטור מהיתר לפי הדין.

7.	(א)	ראש המועצה רשאי לתת רישיון, לסרב לתיתו, לבטלו, לשנותו, להתנותו בתנאים, להוסיף עליהם או לשנותם וזאת בכפוף לאמות המידה שקבעה המועצה כאמור בסעיף 19; בכלל זאת, מוסמך ראש המועצה לקבוע הוראות ותנאים בדבר מקום הצבתו, גודלו וצורתו של השלט, החומר ממנו ייוצר, מועד פרסומו, מניעת רעש ומטרדים ושמירת הניקיון בסמוך לו, וכל הוראה אחרת כיוצא באלו.
(ב)	ראש המועצה רשאי לדרוש ממגיש הבקשה פרטים נוספים הנוגעים לשלט המתבקש, הנדרשים לדעתו לצורך בחינת הבקשה והכרעה בה.
(ג)	במתן רישיון, רשאי ראש המועצה להיוועץ בוועדה המקצועית לשילוט שתבדוק אם השלט המבוקש הינו לפי הוראות חוק עזר זה, לרבות אם אין בו כדי לפגוע בחזות ארכיטקטונית של הסביבה. הוועדה המקצועית לשילוט מוסמכת להמליץ לראש המועצה על מתן רישיון או על סירוב לתיתו, הכל בתנאים שייקבעו.
(ד)	לא ינתן רישיון לשלט אם פרסומו או הצגתו מהווים עבירה על-פי דין, או אם לדעת ראש המועצה השלט פוגע ברגשות הציבור, או אם השלט מפרסם עסק שאין לגביו רישיון בהתאם לחוק רישוי עסקים כפי תוקפו בישראל מעת לעת, או אם השלט מפרסם עסק המתקיים במקום שאין לו היתר בניה.
(ה)	לא תסורב בקשה למתן רישיון מהטעמים האמורים בסעיף זה אלא לאחר התייעצות שיקיים ראש המועצה עם הוועדה המקצועית לשילוט;
(ו)	לא יינתן רישיון לשלט אלקטרוני או לשלט מואר, אלא אם כן השלט מצויד במפסק פחת, הצנרת המספקת חשמל לשלט מוסתרת, והם עברו ביקורת של חשמלאי מוסמך שאישורו בכתב נמסר לידי ראש המועצה, כאמור בסעיף 6(7);
(ז)	לא יינתן רשיון לשלט אלקטרוני במקום ציבורי, אלא לאחר היוועצות עם הוועדה המקצועית לשילוט. התיר ראש המועצה פרסום והצעה של שלט אלקטרוני כאמור, יחולו על שלט זה הוראות חוק עזר זה בהתאמה ולפי העניין.

8.	(א)	על שלט של עסק במקום שבו מתנהל העסק, יחולו ההוראות הבאות:
(1)	לא יינתן רישיון שלט אלא לשלט אחד בלבד בעבור כל עסק;
(2)	על אף האמור בפסקה (1), בעסק שבו יש יותר מחזית אחת הפונה לרחוב, רשאי אדם להציג שלט אחד בכל חזית הפונה לרחוב;
(3)	לא יוצג ולא יפורסם שלט של עסק אלא בחזית המבנה שבו מתנהל העסק בלבד;
(4)	אורכו המרבי של שלט לא יעלה על אורך החזית של בית העסק.
(ב)	ביקש אדם להציג בעסק שלט שלא על פי ההוראות בסעיף קטן (א), רשאי ראש המועצה לאחר היוועצות עם הוועדה המקצועית להתיר לו לעשות כן מנימוקים שירשמו.

9.	(א)	רישיון השלט יהא בתוקף עד ליום 31 בדצמבר בשנה שבה ניתן.
(ב)	לא יהיה תוקף לרישיון אם ניתן על סמך הצהרה כוזבת. לעניין זה: "רישיון" - לרבות חידוש רישיון לפי סעיף 11.
[bookmark: H3_רשיון_שילוט_זמני]רשיון שילוט זמני
10.	(א)	הוצב שלט בלא שניתן רישיון בעדו, רשאי יהיה ראש המועצה ליתן לבעל השלט רישיון שלט זמני למשך תקופה מירבית של 6 חודשים; הרישיון הזמני יכול שיותנה בתנאים ובקיום דרישות שיציב ראש המועצה.
(ב)	במהלך תקופת הרישיון הזמני, בעל השלט רשאי לפעול להשגת רישיון שלט קבוע בהתאם לקבוע בחוק עזר זה;
(ג)	ראש המועצה רשאי להאריך את תוקף הרישיון הזמני ב-6 חודשים נוספים מטעמים מיוחדים שיירשמו.
(ד)	בעד רישיון שלט זמני תשולם אגרת שילוט כקבוע בסעיף 12.

11.	(א)	בקשה לחידוש רישיון תוגש בכתב לראש המועצה לפחות 60 ימים לפני תום תוקפו. בקשה לחידוש רשיון תכלול הצהרה של מגיש הבקשה, וזאת על גבי הטופס שבתוספת השנייה לחוק עזר זה.
(ב)	ראש המועצה רשאי לחייב בעל שלט להגיש במצורף לבקשתו לחידוש רישיון את המסמכים והפרטים הנדרשים לגבי בקשת רישיון כמפורט בסעיף 6, כולם או מקצתם, בהתקיים אחד או יותר מאלו:
(1)	הצהיר בעל השלט על שינויים בשלט שבעדו מתבקש חידוש רישיון;
(2)	התגלה למועצה כי חל שינוי בשלט כאמור לעומת מצבו בעת מתן רישיון השלט המקורי;
(3)	חל שינוי במדיניות המועצה בנוגע לתנאי רשיון לשלט, שיסודו בשיקולים של בטיחות, חזות העיר, איכות הסביבה וכל שיקול ענייני אחר המצדיק או מחייב הצבת דרישות נוספות שלא הוצבו בעת מתן הרישיון המקורי וכתנאי להענקתו;
(4)	מאז מועד מתן רישיון השלט המקורי או הצבתו בפועל של השלט, חלף פרק זמן המחייב או מצדיק בדיקות נוספות או הגשת אישורים מחודשים שתכליתם בריאות הציבור, בטחונו, בטיחותו או כל עילה אחרת כיוצא בזאת.
(ג)	הוגשה בקשה לחידוש רישיון כאמור בסעיף קטן (א), ושולמה אגרת שלט מראש בעד תקופת חידוש הרישיון, יראו את מגיש הבקשה כמחזיק ברישיון שלט תתקף בעד תקופת החידוש, וזאת עד לחידושו של הרישיון כמבוקש, למעט אם נשלחה על-ידי המועצה הודעה בכתב לפיה סירבה לחידוש הרישיון.

סימן ג: אגרת שלטים

12.	(א)	בעד מתן רישיון שלט או חידושו, ישלם בעל השלט או מי מטעמו אגרה למועצה, לפי השיעורים הנקובים בתוספת הראשונה.
(ב)	הוצא רשיון שלט אחרי יום 30 ביוני בשנה פלונית, והשלט לא הותקן לפני הוצאת הרשיון, תשולם מחצית האגרה שנקבעה בתוספת הראשונה.
(ג)	פקע רישיון או נשלל רישיון לפי חוק עזר זה, לא יהיה זכאי בעל השלט להחזר סכום האגרה ששילם למועצה, כולו או חלקו.

סימן ד: הוראות שונות בעניין שלטים

13.	לא יפרסם אדם שלט, אלא אם כן צוין בו שמו ומענו של מפרסם השלט, מתקינו או יצרנו.

14.	(א)	לא ישנה אדם שלט במשך תקופת תוקף הרישיון, אלא על-פי הרישיון שבידיו ובהתאם לתנאיו.
(ב)	שינה בעל רישיון, תוך תקופת הרישיון, את תוכן השלט, צורתו, מידתו, סוגו, מיקומו של השלט או את החומר ממנו עשוי השלט, בניגוד לתנאי הרישיון, יפקע תוקף הרישיון.
(ג)	בקשה לשינוי בשלט דינה כדין בקשת רישיון לשלט חדש.
(ד)	על אף האמור בסעיפים קטנים (א) עד (ג), רשאי יהא ראש המועצה לפטור בעל רישיון מחובת רישוי מחודש עקב שינוי בשלט, במקרה בו השינוי בשלט אינו מהותי.
(ה)	הוראות סעיף זה לעניין תכני השלט אינן חלות עם פרסום חוצות.

15.	בעל רישיון שלט, אחראי להסרת השלט עם פקיעתו תוקפו של רישיון השלט או ביטולו.

16.	בעל רישיון שלט יהא אחראי לאחזקת השלט באופן שיהיה נקי, תקין ובטוח.
[bookmark: H3_דרישה_להסרת_שלט_או_לאחזקתו_התקינה]דרישה להסרת שלט או לאחזקתו התקינה
17.	(א)	ראש המועצה רשאי, בהודעה בכתב, לדרוש מאדם שפרסם שלט או הרשה לאחר מטעמו לפרסמו, להסיר שלט שפורסם בלא רישיון או בניגוד להוראה מהוראות חוק עזר זה, ורשאי הוא לדרוש מאדם כאמור לבצע את העבודות הדרושות לאחזקתו התקינה של השלט או להתאמתו לתנאי הרישיון או להוראות חוק עזר זה.
(ב)	מקבל הודעה כאמור, ימלא אחריה בתוך התקופה שנקבעה לכך על-ידי ראש המועצה ושצוינה בהודעה.
(ג)	לא מילא אדם אחר הודעה כאמור בסעיפים קטנים (א) ו-(ב), רשאי ראש המועצה להורות על הסרת השלט או לבצע עבודות הדרושות לאחזקתו התקינה, ולגבות מאותו אדם את הוצאות המועצה בביצוע פעולה זו, ובלבד שהתראה על כך נמסרה לאותו אדם 21 ימים קודם לביצוע הפגיעה.
(ד)	האמור בסעיף זה אינו גורע מאחריותו של אדם בשל הפרת הוראה מהוראות חוק עזר זה, ואינו גורע מסמכויות ראש המועצה לפי חוק עזר זה.
(ה)	ראש המועצה רשאי להורות ולנקוט פעולות כאמור בסעיף קטן (ג) אף בלא מסירת הודעה כאמור בסעיף קטן (א), אם נוכח לדעת, לאחר בירור וחקירה באמצעים סבירים, שלא ניתן לדעת את שמו ומענו של בעל השלט, מפרסמו או מי שהרשה לפרסמו.
בסעיף זה, "אמצעים סבירים" - לרבות משלוח הודעות דרישה והתראות, ניסיון איתור במאגרי מידע, ביקור במעונו הרשום או במקום עבודתו או עסקו וכיוצא בזה.

18.	(א)	ראש המועצה ימנה וועדה מקצועית לשילוט שתכלול ארבעה חברים ואלו הם: מנכ"ל המועצה, מהנדס המועצה, גזבר המועצה והיועץ המשפטי למועצה או נציגיהם.
(ב)	הוועדה המקצועית לשילוט תייעץ לראש המועצה בנושאים המפורטים להלן:
(1)	כל נושא שנקבעה לגביו חובת היוועצות בחוק עזר זה;
(2)	כל בקשה לרישיון שלט או כל מקרה אחר שעניינו נושא הקשור בביצועו של חוק עזר זה, אותם יביא ראש המועצה בפני הוועדה המקצועית לשילוט.

19.	(א)	המועצה תקבע, לאחר שהונחו בפניה המלצות הוועדה המקצועית לשילוט לעניין זה, אמות מידה בכל הנוגע להענקת רישיונות לפי חוק עזר זה; אמות המידה יכול שתתייחסנה למקום השלט, אופן הצבתו, צורתו, גודלו, צבעיו, סוג החומר ממנו הוא עשוי ותוכנו וכן לגבי סוגי שלטים שיחייבו התייעצות עם הוועדה המקצועית לשילוט.
(ב)	לא יינתן רישיון שלט אלא בהתאם לאמות המידה שנקבעו כאמור בסעיף קטן (א).
(ג)	המלצות הוועדה המקצועית בדבר אמות המידה, יאושרו על-ידי ראש המועצה, ולאחר מכן יאושרו על יד מועצת המועצה; אמות המידה יפורטו במסמך כתוב תוך ציון מועד אישורם על-ידי מועצת המועצה.
(ד)	העתק מהמסמך יועמד לעיון הציבור במשרדי המועצה וכן יפורסם באתר האינטרנט של המועצה.
(ה)	המועצה תפרסם הודעה בעיתון מקומי על אישור אמות מידה כאמור בסעיף קטן (ג). לעניין זה: "עיתון מקומי" - כהגדרתו בסעיף 109א(ב) לתקנון;
(ו)	על שינוי אמות המידה, הוספה עליהם או הפחתה מהם, יחולו הוראות סעיפים קטנים (א), (ג) עד (ה), בשינויים המחויבים.

20.	לא יפרסם אדם מודעה במקום ציבורי ולא ירשה לאחר מטעמו ולא יגרום לפרסומה אלא בלוחות מודעות שקבע ראש המועצה ובהתאם להוראות חוק עזר זה.

21.	הוראות סעיף 20 לא יחולו על המודעות האלה:
(1)	מודעה המתפרסמת מטעם מוסד תכנון ואשר פרסומה נדרש על פי דין;
(2)	מודעה על גבי כלי רכב המפרסם את כלי הרכב למכירה;
(3)	מודעה הנישאת על ידי אדם במהלך אסיפה או הפגנה, ובלבד שאינה נושאת תוכן שיווקי או מסחרי.

22.	לא יפרסם אדם מודעה, ולא יגרום לפרסומה של מודעה, שנתקיים בה אחד מאלה:
(1)	היא עלולה לפגוע בבטיחות, להטעות או להפריע לתנועות כלי רכב או הולכי רגל.
(2)	היא עלולה לגרום נזק או מטרד כלשהו, לרבות רעש, ריח וכיוצא בהם או פוגע באיכות הסביבה;
(3)	היא חוסמת דלת, חלון, יציאת חירום או פתח אחר או מפריע[endnoteRef:2] למעבר בו. [2:  כך נכתב במקור.] 

(4)	היא פורסמה על גבי מתקנים או אביזרים שלפי טיבם, טבעם ותכליתם אינם ראויים ואינם מיועדים לפרסום מודעה, לרבות על מדרגות חירום, מדרגות נעות, מזגן אויר, צינור אויר, צינור ביוב, עמוד חשמל, מתקן טלפון, מתקן להפעלת רמזור, אנטנה, עמוד צופרים, תמרור, עץ או במקום שנועד לציוד או למתקנים לכיבוי שרפות;
(5)	היא צבועה על בניין; ביקש אדם לפרסם מודעה על דרך צביעתה על בניין, רשאי ראש המועצה להתיר לו לעשות כן לאחר היוועצות בוועדה המקצועית לשילוט;
(6)	לאור ממדיה או צורתה או צבעה, היא עלולה לפגוע בצורה האחידה של חזיתות הבתים או שמהווה הוא[endnoteRef:3] מטרד; [3:  כך נכתב במקור.] 

(7)	היא עלולה להסתיר או לפגוע בחלקי בניין בעל יחוד ארכיטקטוני או היסטורי;
(8)	היא פורסמה על מתקן שהינו מתקן פרסום עירוני או לוח פרסום עירוני, וזאת שלא בהתאם להוראות חוק עזה זה;
(9)	היא מפורסמת במקום ציבורי אך לא על גבי מתקן פרסום או לוח פרסום עירוני;
(10)	היא פוגעת או עלולה לפגוע לפי תוכנה ברגשות הציבור או שתוכנה נוגד את הוראת הדין או את תקנת הציבור.
[bookmark: H3_לוח_מודעות_עירוני]לוח מודעות עירוני
23.	(א)	ראש המועצה רשאי, לאחר התייעצות עם הוועדה המקצועית לשילוט, להחליט על התקנת לוחות מודעות עירוניים.
(ב)	על לוחות מודעות עירוניים, על-פי החלטת ראש המועצה, יודבקו מודעות על ידי עובד מטעם המועצה בלבד.
על אף האמור בסעיף קטן (ב), כל אדם רשאי להדביק מודעות אבל על גבי לוחות מודעות עירוניים.(ג)	
(ד)	אין באמור בסעיף קטן (ב), כדי לגרוע מכל סמכות המוקנית לראש המועצה להתנות על השימוש בלוח המודעות העירוני, בקביעת צורת המודעה, גודלה, תוכנה וכיוצא באלו, או לפעול כנגד בעל המודעה אם המודעה פורסמה בניגוד להוראות חוק עזר זה.
[bookmark: H3_לוח_מודעות_קטנות]לוח מודעות קטנות
24.	(א)	ראש המועצה רשאי, לאחר התייעצות עם הוועדה המקצועית לשילוט, להחליט על התקנת לוחות לפרסום  מודעות קטנות.
(ב)	אדם רשאי לתלות מודעה בלוח מודעות קטנות, בתנאים המצטברים הבאים:
(1)	גודל המודעה לא יעלה על 15 ס"מ X 20 ס"מ;
(2)	המודעה נושאת צביון פרטי ונועדה למטרות פרטיות בלבד, ואינה נושאת צביון מסחרי או עסקי.
(ג)	מבלי לגרוע מהוראות חוק עזר זה, רשאי ראש המועצה להסיר מודעה שפורסמה על לוח מודעות קטנות, אם, לדעתו, המועצה אינה ממלאת אחר כל התנאים שנקבעו בסעיף קטן (ב).

[bookmark: H2_פרק_חמישי_הוראות_שונות]פרק חמישי: הוראות שונות
[bookmark: H3_שימוש_בשפות]שימוש בשפות
25.	ראש המועצה, בהתייעצות עם הוועדה המקצועית לשילוט, יקבע את שפת או שפות הכיתוב שבהן ייעשה שימוש בפרסום לפי חוק עזר זה. לעניין זה יחולו הכללים הבאים:
(1)	לפחות אחת משפות הפרסום תהא השפה הרשמית של מדינת ישראל.
(2)	ראש המועצה יביא בחשבון לצורך החלטתו את שיעור דוברי כל שפה מבוקשת לפרסום בשלט בתחומי הרשות.
(3)	ביקש אדם להציג שלט שהכיתוב בו הוא בשפה שאינה עברית, יתווסף לכיתוב האמור כיתוב בעברית התופס לפחות שליש משטחו הכולל של השלט.
[bookmark: H3_סמכויות_אכיפה]סמכויות אכיפה
26.	(א)	לא יפריע אדם לראש המועצה, לשלוחיו או לפועליו ולא ימנע מהם לבצע את תפקידם לשם אכיפת חוק עזר זה.
(ב)	בעל רישיון שלט לפי חוק עזר זה יציגו בפני ראש המועצה לפי דרישתו
[bookmark: H3_שמירת_שילוט]שמירת שילוט
27.	לא יפגע אדם בכל דרך בשילוט שפרסמה המועצה או שילוט שפורסם על גבי מתקן פרסום עירוני, או כל שילוט שפורסם בהתאם להוראות חוק עזר זה.
[bookmark: H3_חזקת_האחריות]חזקת האחריות
28.	מי ששמו, עיסוקו או עניינו מתפרסם בגוף השילוט, או מי שהזמין את ייצורו, הדפסתו של השילוט או שלם בעדו, רואים אותו, לצורך חוק עזר זה, כמי שפרסם או הציג את השילוט, אלא אם כן מסר תוך 72 שעות ממועד קבלת הודעה על כך מאת ראש המועצה, הודעה בדבר שמו ומענו של האדם האחראי לפרסום או להצגת השילוט. הודעה כאמור, תימסר לידי ראש המועצה.
[bookmark: H3_מסירת_הודעות]מסירת הודעות
29.	מסירת הודעה או דרישה לפי חוק עזר זה תהא כדין ואם נמסרה לידי האדם שאליו היא מכוונת, או אם נמסרה במקום מגוריו או במקום עסקיו הרגילים או הידועים לאחרונה לידי אדם מבני משפחתו הבוגרים, או לידי כל אדם בוגר העובד או מועסק שם, או שנשלחה בדואר רשום ערוך אל אותו אדם לפי מען מגוריו או עסקיו הרגילים הידועים לאחרונה, או אם הוצגה בצורה הנראית לעין באחד המקומות האמורים, או במקום שבו נמצא השילוט.
[bookmark: H3_הצמדה_למדד]הצמדה למדד
30.	ביום ה-16 בינואר לכל שנה (להלן - "יום העדכון") יעודכנו תעריפי האגרה הקבועים בתוספת לחוק עזר זה. לפי שיעור שינוי מדד המחירים לצרכן שפרסמה הלשכה המרכזית לסטטיסטיקה (להלן - "המדד"), מן המדד הידוע במועד תחילתו של חוק עזר זה ועד המדד האחרון שפורסם לפני יום העדכון.
[bookmark: H3_ביטול]ביטול
31.	חוק עזר למועצה מקומית אלפי מנשה (מודעות ושלטים), התשמ"ט-1989 - בטל
[bookmark: H3_הוראת_מעבר]הוראת מעבר
32.	רישיון בר תוקף שניתן לפני תחילתו של חוק עזר זה, לפי חוק עזר למועצה מקומית אלפי מנשה (מודעות ושלטים), התשמ"ט-1989, דינו כדין רישיון לפי הוראות חוק עזר זה, וזאת לתקופת אותו רישיון בלבד.

[bookmark: H2_תוספת_ראשונה]תוספת ראשונה
(סעיפים 2, 12, 23)
חלק א': שלטים

שטח השלט ייקבע על פי מדידה, בדיוק של 2 ספרות מימין לנקודה העשרונית (מאית מ"ר).

	אגרה שנתית לכל מ"ר 
או חלק ממנו

	(א)
	שלט רגיל לרבות שלט מואר
	98 ₪

	(ב)
	שלט אלקטרוני
	280 ש"ח




חלק ב': פרסום חוצות

אגרה שנתית לכל מ"ר או חלק ממנו, בהתאם לתעריפים בחלק א' לפי סוג השלט.

[bookmark: H2_תוספת_שניה]תוספת שניה
(סעיף 11)
תצהיר
1.	הנני החתום מטה, עורך בקשה זו לחידוש רישיון שלט,
שם: __________________	מספר ת.ז.: __________________
מען: __________________	מספר טלפון: _________________
2.	הנני בעל רשיון שלט מס' ________, אשר ניתן בתאריך _______________
	(להלן - "רישיון השלט")
3.	הריני מצהיר בזאת:
	(סמן את האפשרות הנוגעת לעניין)
· כי בשלט מושא רישיון השלט, לא בוצע שינוי כלשהו, לרבות במידותיו, תוכנו, צורתו ואופן הצבתו והפעלתו או ביתר פרטי השלט כמפורט בסעיף 6 לחוק העזר לאלפי מנשה (שילוט), התשפ"א-2021.
· כי בשלט מושא רישיון השלט, בוצעו השינויים הבאים:
(ניתן לצרף לבקשה מסמך נלווה המונה את השינויים לפי סוגיהם ופרטיהם כמפורט להלן).
במידות השלט - ______________________________________
בחומר השלט - _______________________________________
באופן הצמדתו ועיגונו לקרקע - ___________________________
ברכיביו האלקטרוניים של השלט - _________________________
במיקום השלט - ______________________________________
שינוי אחר - _________________________________________
· מצורף להצהרתי זאת אישור מחשמלאי מוסמך על תקינותו של השילוט מושא רישיון השילוט.
תיבה זו רלוונטית במידה והשלט מושא רישיון השילוט הינו שלט אלקטרוני או שלט מואר.

	חתימת עורך הבקשה



שי רוזנצוויג
ראש המועצה המקומית אלפי מנשה

נתאשר,  5.2.2023

רו"ח תמי נאסה
הממונה ביהודה ושומרון



